करिब चार करोड वरिष पहिले हिमालय के उत्पति के क्रम में नदी के बहाव के साथ बहके आवेवाला चिझ स जम्मा भइल जेकरा के आजु पहाड आ चुरे श्रृङ्खला कहल जाला । पश्चिम में पाकिस्तान के इन्डस नदी से लेके पूरुब में भारत के ब्रम्हपुत्र नदी तक फइलल चरे श्रृङ्खला शिवालिका के नाम से भी चिन्हल जाला । नेपाल के पूरुब ईलाम से लेके पश्चिम कञ्चनपुर तक ३६ गो जिला में फइलल आ देश के जम्मा भू–भाग के १२.७८ प्रतिशत चुरे क्षेत्र ही परेला । अधिकांश जगह पर तराई के भू–भाग अन्त होके उपर उठल भू–भाग आ महाभारत क्षेत्र के भू–भाग से निचा आइला पर भेटेवाला अन्तिम पहाड के रुप में चुरे पहाड बा । खास कके पुरा रुप से ना जमल खखरा चट्टान भइल आ महाभारत से बहेवाला नदी स इहे चुरे क्षेत्र होके तराई के ओर बहेके कारण प्राकृतिक रुप से ई क्षेत्र बहुत ही संवेदनशील बा ।